সে সময়ের জাহেলিয়াতের ধারক বাহকদের নির্যাতনের মাত্রা নিরপরাধ মানুষদের প্রতি যেরূপ ছিল বর্তমান জাহেলিয়াতের ধারক এবং বাহকরাও তথা শয়তানের চেলা-চামুন্ডাদের উন্মত্ততা যেন তার থেকেও শতগুণ বৃদ্ধি পেয়েছে। একদিকে শয়তানের মদদপুষ্ট ইসলামবিরোধী রাজনৈতিক শক্তি ও তাদের আনুগত্যকারী দুনিয়া লোভী অপরাধীচক্র প্রকাশ্যে ও গোপনে আল-কুরআনের অনুসারী ইসলামপ্রিয় জনগোষ্ঠীকে শারীরিকভাবে নির্যাতন করছে, সুযোগ পেলে প্রকাশ্যে ও গোপনে হত্যা করছে, বাড়ি-ঘর লুটপাট করছে, ফসলের ক্ষেত দখল করছে। এ অবস্থায় একশ্রেণীর মুসলমান একামতে দ্বীন ও ইসলামী দাওয়াতের সকল প্রকার কাজ-কর্ম থেকে নিজেদেরকে গুটিয়ে নিয়ে বাতিলের সাথে মিলে মিশে দুনিয়ায় বেঁচে থাকার চেষ্টা করছে এবং আর এক শ্রেণী বলছেন, আমরা কোনো রাজনীতি করি না, দুনিয়ার কোন ঝামেলার মধ্যে আমরা নেই বলে পাশ কাটিয়ে চলে যাচ্ছে। এদেরকে উদ্দেশ করে আল্লাহ তাআলা বলছেন, এ সকল নির্যাতিত বনি আদমের ফরিয়াদ কি তোমাদের কর্ণকুহুরে পৌঁছাচ্ছে না। জালিমদের হাত থেকে এদের মুক্ত করার জন্য তোমরা কেন জিহাদে অংশ নিচ্ছ না? অনুরূপ বক্তব্য আল্লাহ সূরা তাওবায় পেশ করেছেন,